CELEX: 22003D0046
Language: hr
Date: 2003-05-16 00:00:00
Title: Odluka Zajedničkog odbora EGP-a br. 46/2003 od 16. svibnja 2003. o izmjeni Priloga VI. (Socijalno osiguranje) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               11
            
         22003D0046
   
               L 193/16
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 46/2003
   od 16. svibnja 2003.
   o izmjeni Priloga VI. (Socijalno osiguranje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog VI. Sporazumu izmijenjen je Odlukom Zajedničkog odbora EGP-a br. 12/2003 od 31. siječnja 2003. (1).
            
         
               (2)
            
            
               Uredbu Komisije (EZ) br. 410/2002 od 27. veljače 2002. o izmjeni Uredbe Vijeća (EEZ) br. 574/72 o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na zaposlene osobe, samozaposlene osobe i njihove obitelji koje se kreću unutar Zajednice (2) treba unijeti u Sporazum.
            
         
               (3)
            
            
               Zbog promjena odgovornosti i/ili imena i adresa odnosnih ministarstava, kao i zbog nedavnih promjena norveškog zakonodavstva o socijalnom osiguranju i zdravstvenim uslugama, određene prilagodbe Uredbe Vijeća (EEZ) br. 574/72 (3), kako je naknadno izmijenjeno, trebaju se promijeniti,
            
         ODLUČIO JE:
   Članak 1.
   Točka 2. (Uredba (EEZ) br. 574/72) Priloga VI. Sporazumu mijenja se kako slijedi:
   
               1.
            
            
               Dodaje se sljedeća alineja:
               
                           „—
                        
                        
                           
                              32002 R 0410: Uredba Komisije (EZ) br. 410/2002 (SL L 62, 5.3.2002., str. 17.).”
                        
                     
         
               2.
            
            
               Tekst točke R (Norveška) u prilagodbi (a) zamjenjuje se sljedećim:
               
                           „1.
                        
                        
                           Sosialdepartementet (Ministarstvo za socijalna pitanja), Oslo.
                        
                     
                           2.
                        
                        
                           Helsedepartementet (Ministarstvo zdravlja), Oslo
                        
                     
                           3.
                        
                        
                           Arbeids- og administrasjonsdepartementet (Ministarstvo rada i državne uprave), Oslo
                        
                     
                           4.
                        
                        
                           Barne- og familiedepartementet (Ministarstvo djece i obitelji), Oslo
                        
                     
                           5.
                        
                        
                           Justisdepartementet (Ministarstvo pravosuđa), Oslo.
                        
                     
                           6.
                        
                        
                           Utenriksdepartementet (Ministarstvo vanjskih poslova), Oslo.”
                        
                     
         
               3.
            
            
               Tekst točke R (Norveška) u prilagodbi (l) zamjenjuje se sljedećim:
               „Prosječan godišnji trošak povlastica u naturi obračunava se uzimajući u obzir povlastice predviđene poglavljem 5. Nacionalnog zakona o osiguranju (Zakon od 28. veljače 1997.), Zakonom od 19. studenoga 1982. o građanskoj zdravstvenoj zaštiti i Zakonom od 2. srpnja 1999. o posebnim zdravstvenim uslugama itd.”
            
         Članak 2.
   Tekstovi Uredbe (EZ) br. 410/2002 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 17. svibnja 2003., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 16. svibnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 94, 10.4.2003., str. 65.
   
      (2)  SL L 62, 5.3.2002., str. 17.
   
      (3)  SL L 174, 27.3.1972., str. 1.
   
      (4)  Ustavni zahtjevi nisu navedeni.